Poznámky pre 9.roč.

**Prepíšte si poznámky do zošita**

**Jozef Gregor Tajovský**

(1874-1940)

– narodil sa v Tajove. Mal veľa súrodencov, tak ho vychovávali starí rodičia. U nich sa naučil vážiť si ľudí, ktorí ťažko pracujú. Vyštudoval obchodnú akadémiu a stal sa bankovým úradníkom. Tak mal možnosť spoznať osudy ľudí. Hrdinovia jeho diel sú odpozorované zo skutočného života. Písal poviedky a divadelné hry.

Najznámejšie poviedky sú: ***Maco Mlieč***

 ***Do konca***

 ***Prvé hodinky***

 ***Horký chlieb***

Najznámejšie divadelné hry: ***Statky – zmätky***

 ***Ženský zákon***

***Ženský zákon*** – veselohra

Miško a Anička sa chcú zobrať. Problém nastane vtedy, keď sa nevedia dohodnúť, kde budú bývať- u Miškových rodičov, alebo u Aničkiných. Každý by chcel, aby do rodiny pribudla pracovitá ruka. Dora, klebetná suseda, začne ohovárať mladých. Miško odíde na vojenčinu a keď sa vráti, už ho nepustia k Aničke, lebo uverili klebetám. Nakoniec sa všetko vysvetlí a Dora ľutuje čo urobila. Všetci sa pomeria a láska zvíťazí.